**УГОВОР СА СТУДЕНТОМ**

закључили су:

1. Универзитет у Београду – ФАКУЛТЕТ ЗА ФИЗИЧКУ ХЕМИЈУ, Београд, Студентски трг 12-16, (у даљем тексту: Факултет), ПИБ: 101821157, кога заступа декан проф. др Гордана Ћирић-Марјановић

и

1. Студент \_\_\_\_\_\_\_\_\_\_\_\_\_\_\_\_\_\_\_\_\_\_\_\_ са пребивалиштем у \_\_\_\_\_\_\_\_\_\_\_\_\_\_\_\_\_

улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ број \_\_\_ ЈМБГ \_\_\_\_\_\_\_\_\_\_\_\_\_\_\_\_\_\_\_, број индекса \_\_\_\_\_\_\_\_\_\_\_\_\_(у даљем тексту: Студент)

Члан 1.

Предмет овог уговора је уређивање међусобних права и обавеза уговорних страна која проистичу из организовања и извођења докторских академских студија на Факултету и уписа студента на одговарајући студијски програм за стицање академског назива доктор наука са назнаком звања трећег степена докторских академских студија из области ФИЗИЧКА ХЕМИЈА.

***Права и обавезе студената***

Члан 2.

Студент има право:

* на квалитетно студирање и објективно оцењивање;
* на благовремено и тачно информисање о свим питањима која се односе на студије;
* на активно учествовање у доношењу одлука у складу са Законом о високом образовању (у даљем тексту: Закон);
* да бира и да буде биран у органе Факултета, у складу са Законом и општим актима Универзитета и Факултета;
* на мировање права и обавеза у случају теже болести, упућивања на стручну праксу у трајању од најмање од 6 месеци, одслужења и дослужења војног рока, неге детета док годину дана живота, одржавања трудноће и другим случајевима предвиђеним општим актом Факултета;
* да заврши студије у двоструком броју школских година потребних за реализацију студијског програма који је уписао;
* на различитост и заштиту од дискриминације;
* на жалбу, у складу са Статутом Универзитета/Факултета, уколико Универзитет/Факултет прекрши неко од права Студента.

Члан 3.

Студент се обавезује:

* да испуњава наставне и предиспитне обавезе прописане студијским програмом на који се уписао;
* да поштује ауторска и права заштите интелектуалне својине;
* да измирује своје финансијске обавезе према Универзитету/Факултету;
* да поштује одредбе статута и правилника о докторским студијама;
* да поштује друге опште и појединачне акте Универзитета и Факултета;
* да поштује права запослених и других студената.

***Права и обавезе високошколске установе***

Члан 4.

Факултет ће обезбедити Студенту потребне услове за савлађивање студијског програма на који је уписан у складу са прописаним стандардима, Законом о високом образовању и актима Универзитета/Факултета.

**Обезбеђивање тајности података**

Члан 5.

Факултет се обавезује да у складу са законом који регулише заштиту пословне тајне обезбеди заштиту података који су у току израде докторске дисертације означени као такви.

Сви материјали које кандидат напише у току израде докторске дисертације, а који су дистрибуирани или презентовани на Универзитету/Факултету, не смеју бити цитирани или дистрибуирани ван институције без претходне сагласности аутора.

Свако непоштовање одредби става 1. и 2. овог члана као и свака друга злоупотреба рада кандидата подлеже одговорности у складу са општим актима Универзитета/Факултета.

***Финансијске обавезе***

Члан 6.

Студент је уписан на студије трећег степена на Универзитету/Факултету у школској \_\_\_\_\_\_\_\_\_\_\_\_\_\_\_\_\_\_\_ години у статусу:

а) студента који се финансира из буџета,

б) студента који се сам финансира.

Члан 7 .

Студенту се у току студија утврђује статус у погледу начина финансирања на почетку сваке школске године приликом уписа у ту школску годину, у складу са Законом и актима Универзитета/Факултета.

Ако студент уписује школску годину у статусу студента који се сам финансира, плаћа школарину, сагласно Закону и општим актима Универзитета и Факултета и исту плаћа у целини, одједном или у више рата, у складу са посебним Уговором о начину плаћања школарине за сваку школску годину посебно.

Уговор из става 2. овог члана Студент потписује приликом уписа школске године.

Члан 8.

Школарина коју плаћа студент из члана 7. овог уговора обухвата покривање трошкова студија за једну школску годину.

Висину школарине из става 1. овог члана утврђује Савет Факултета, пре почетка сваке школске године.

Члан 9.

Студент је дужан да плаћа административне и друге трошкове које Факултет може наплаћивати, у складу са актима Универзитета и Факултета, у висини коју утврди надлежни орган Факултета.

Члан 10.

Уговорне стране су сагласне да се на њихова права, обавезе и одговорности, поред одредаба овог уговора, непосредно примењују и одредбе Закона и општа акта Универзитета и Факултета, за све што овим уговором није предвиђено.

Члан 11.

Уговорне стране су сагласне да евентуалне међусобне спорове решавају мирним путем, а у случају спора по овом уговору, уколико се исти не реши споразумно, исти ће решавати стварно надлежан суд у Београду.

Члан 12.

Овај уговор сачињен је у два истоветна примерка од којих свакој уговорној страни припада по један.

Универтитет у Београду –

ФАКУЛТЕТ ЗА ФИЗИЧКУ ХЕМИЈУ СТУДЕНТ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

проф. др Гордана Ћирић-Марјановић, декан